दसूहा | केएमएस कॉलेज ऑफ आईटी एंड मैनेजमेंट, दसूहा द्वारा शुरू किए जा रहे 2 नए कोर्सेस बीएससी फैशन टेक्नोलॉजी और बीए जर्नलिज्म एंड मास कम्युनिकेशन के लिए आईके गुजराल पंजाब टेक्निकल यूनिवर्सिटी एक्सपर्ट टीम द्वारा निरीक्षण किया गया। इस टीम में डॉ. बलकार सिंह डीन डायरेक्टर आईके गुजराल पीटीयू जालंधर, रजनी गुप्ता हेड डिपार्टमेंट एपीजे कॉलेज ऑफ फाइन आर्ट्स जालंधर, डॉ. डीएस हुंदल एचओडी जीएनडीयू कैंपस शामिल हुए। निरीक्षण टीम द्वारा बीएससी फैशन टेक्नोलॉजी के लिए तैयार की गई लाइब्रेरी व कक्षाओं का दौरा किया गया। प्रिंसिपल शबनम कौर ने कहा कि यह दोनों डिग्री कोर्स विद्यार्थियों की आज की जरूरत को पूरा करेंगे और इन कोर्सेस के बाद विद्यार्थी स्वयं रोजगार के लिए समर्थ हो पाएंगे।